— 60 — 



er Halimeda opuntia. I nogle faa Favnes Dybde dækker den Bunden 

 og kan med Skraber tages op i store sammenhængende Kager. 



Det er imidlertid ikke blot disse løs Bund elskende Alger, som 

 Lagunerne huser ; en fuldt saa interessant og paa Arter langt rigere Vegeta- 

 tion findes paa Mangrovetræernes talrige Rødder. Tager man en saadan 

 Rod op af Vandet, vil man finde den dækket af en tæt, indtil kvarter- 

 lang Beklædning af de forskelligste Alger. Thi det er ikke blot Grøn- 

 alger , der vokser her , ogsaa adskillige Rødalger finder Ly under den 

 skyggefulde Mangrovevegetation. Det er saa godt som alle tint byggede, 

 elegant formede Alger, der vokser paa disse beskyttede Steder. Her har 

 saaledes den lille nydelige Caulerpa verticillata (Fig. 4) sit rette Hjem ; 

 med sine traadfine Rhizomer kryber den rundt paa Mangroverødderne og 

 danner hyppigt rene Samlag; paa lignende Maade findes Brjjopsis-Arier og 

 Bot ry ophor a occidentalis, der er samlet af Ørsted paa Mangroverødder i 

 Krauses Lagun. Af Rødalger finder man Acanthophora Thierii, Dasija-, 

 Bostrt/chia- og Polysiphonia- Arter, Ceramium nitens, Call ithamnion- Arter 

 og mange andre. Sikkert tindes her ogsaa adskillige Blaagrøn-Alger, 

 hvorimod Brunalgerne er svagt repræsenterede. Men desværre ere mine 

 Samlinger endnu ubearbejdede, saa at jeg foreløbig ikke ser mig i Stand 

 til at give nogen mere fuldstændig Liste over de i de forskellige Forma- 

 tioner forekommende Arter. 



Dette lille Bidrag til Kundskaben om Øernes Algevegetation er kun 

 at opfatte som en foreløbig Meddelelse ; jeg haaber senere dels efter at 

 have bearbejdet mine Samlinger, dels ogsaa muligvis ved et nyt Besøg 

 paa vore Øer at blive i Stand til at give en udførligere Beskrivelse af 

 ikke blot de her omtalte Algesamfund men ogsaa af Algevegetationen paa 

 dybere Vand. 



